বাড়িটা বেশ বড়সর। ভেতরে কোনো কোনো কক্ষে এসিও রয়েছে। ঢাকা থেকে এই দূরবর্তী এলাকায় এমন রাজকীয় আয়োজন নরম্যান কেন, আমরাও কল্পনা করিনি। রাতটা বেশ চমৎকার কেটেছিল আতিথেয়তা ও আলাপচারিতায়। পরেরদিন আমরা নিকটবর্তী হাইল হাওড়ও দেখতে পেরেছিলাম বাবুল ভাইয়ের সৌজন্য। সবুজ আর গ্রাম্য পরিবেশ তারা দুজনই খুব উপভোগ করেছিলেন। ঢাকার বাইরে সবুজের এই স্বর্গ তাদেরকে যেন দুদণ্ড শান্তি দিয়েছিল।